
Cuprins

VISELE VĂ POT SALVA VIAŢA

INTRODUCERE

CAPITOLUL 1: ANIMALE CARE FUG DIN CALEA CATASTROFELOR NATURALE

CAPITOLUL 2: EXEMPLE ISTORICE DE PERSOANE CARE AU PĂSTRAT CAPACITATEA DE A SIMŢI PERICOLELE DIN JURUL LOR

CAPITOLUL 3: EŞECUL «BIROURILOR DE ÎNREGISTRARE A VISELOR DESPRE CATASTROFE » ŞI MOTIVELE LOR

CAPITOLUL 4: FUNCŢIONAREA INFORMAŢIONALĂ A CORPULUI UMAN LA JONCŢIUNEA DINTRE VIS ŞI REALITATE

CAPITOLUL 5: CUM SĂ VĂ DEZVOLTAŢI PERCEPŢIILE FOLOSINDU-VĂ DE VISE

CAPITOLUL 6: CE PROVOACĂ ALARMELE ONIRICE FALSE DESPRE CATASROFELE NATURALE?

CONCLUZII

RĂSPUNS LA ȊNTREBĂRI FRECVENTE

BIBLIOGRAFIE

DESPRE TRADUCĂTOAREA ACESTEI CĂRŢI

Alte lucrări publicate de Buenos Books


VISELE VĂ POT SALVA VIAŢA

Cum şi de ce visele vă avertizează în legătură cu toate pericolele : cutremure, fluxuri, tornade, furtuni, alunecări de teren, accidente de avion, agresiuni, atentate, spargeri, etc 

© Autor : Anna Mancini

www.amancini.com

​© Traducător Giorgiana Alisa Armeanu

georgiana_alisa@yahoo.fr

ISBN: 978-1-932848-84-7 (Versiune imprimată)

ISBN: 978-1-932848-85-4 (Versiunea electronică)

Titlul original în Limba Franceză: Vos Rêves Peuvent vous Sauver la Vie, Buenos Books International, Paris

Buenos Books America 

https://www.buenosbooks.us

DESPRE AUTOAREA ACESTEI CĂRŢI

Anna Mancini, franţuzoaică de origine italiană, trăieşte la Paris şi este scriitoare, formatoare şi conferenţiară. Impulsionată de cultura sa familială, ea a fost interesată de vise încă de mică.

Mai târziu, când îşi scria teza de doctorat despre dreptul asupra brevetelor de invenţie, un mare vis îi va schimba viaţa. Acest vis special şi foarte clar îi va oferi soluţia unei enigme din vechiul drept roman​[i], soluţie pe care mulţi cercetători din toată lumea nu au reuşit să o rezolve.

Împotriva tuturor aşteptărilor, în loc să fie primită cu entuziasm de mediul universitar, această descoperire, a cărei origine onirică nu o dezvăluie, o va elimina din mediul universitar şi îl va determina pe îndrumătorul de teză să o respingă în ceea ce priveşte continuare carierei ei de jurist. Astfel, ea a ales să se consacre în totalitate descoperirii şi experimentării procesului oniric. 

Ea a observat de-a lungul anilor atât visele cât şi pe cei care visează şi a făcut experimente pentru a înţelege care este influenţa mediului lor înconjurător şi a igienei de viaţă asupra conţinutului viselor lor. Pentru cercetările sale, ea a beneficiat de învăţături antice necunoscute asupra psihicului uman care au ajuns la noi prin intermediul vestigiilor vechilor sisteme juridice. 

Datorită acestei modalităţi originale de a lucra cu visele şi cu ajutorul propriilor vise care au ghidat-o de-a lungul cercetărilor sale, ea a putut:

-să pună la punct o metodă nouă şi eficientă de interpretare a limbajului oniric; 

-o tehnică care permite punerea de întrebări subconştientului nostru şi primirea de răspunsuri oricare ar fi domeniul;

-să înţeleagă care sunt condiţiile favorabile şi cele nefavorabile pentru apariţia viselor creative; 

-şi de asemenea alte lucruri care ajută trezirea la viaţă şi creşte vitalitatea visătorilor. 

Ea a creat în 1995 asociaţia de cercetare Innovative You, cu sediul la Paris, unde a putut să experimenteze împreună cu alţi cercetători, tehnicile de muncă asupra viselor, pe care le-a pus la punct după multe cercetări personale.

Anna Mancini a scris numeroase cărţi şi veţi găsi o listă pe site-ul ei de internet:

www.amancini.com

Ea animă atelierele, ţine conferinţe şi consiliază de asemenea persoane pentru ca acestea să poată să înveţe să utilizeze visele pentru a ameliora toate aspectele vieţii lor şi pentru a deveni mai creativi. Ea predă tehnicile sale de creativitae onirică atât în Franţa cât şi în străinătate, mai ales în departamentele de cercetare şi de inovare a întreprinderilor.

Dacă doriţi să fiţi consiliaţi, să organizaţi o conferinţă, un atelier sau o activitate pentru studierea viselor, vă rugăm să contactaţi autoarea: anmancini@free.fr

Conferinţele, atelierele şi cursurile de formare ale Annei Mancini sunt anunţate mereu pe blogul său, unde vă puteţi şi abona.

INTRODUCERE

În ultimii ani asistăm, peste tot în lume, la accelerarea ritmului catastrofelor naturale. În ciuda tehnologiilor avansate, puterile publice nu sunt tot timpul în măsură să prevină din timp populaţia. Din acestă cauză umanitatea continuă să plătească un tribut greu în vieţi omeneşti şi pagube la izbucniri ale Naturii. 

Totuşi, această situaţie ar fi putut fi ameliorată foarte uşor. Numeroase vieţi ar fi putut fi salvate şi importante pagube evitate dacă fiecare dintre noi ar fi învăţat să asculte mai bine mesajele pe care corpul său -care este în permanenţă în comunicare cu Natura- i le transmitea pe calea viselor. Totuşi, nu există instrumente mai eficiente decât ceva plin de viaţă, (de exemplu corpul unei persoane sau al unui animal) pentru a detecta semnele de evertizare ale catastrofelor naturale şi care să permită fuga, până să nu fie prea târziu. Această capacitate pe care corpul uman şi animal o are de a percepe schimbările din mediul său face parte din instinctul de viată. 

Pământul, la fel ca şi noi, nu este numai materie, el este şi energie, iar transformările lui materiale care ne iau câteodată prin surprindere prin apariţia lor bruscă, sunt de fapt precedate, cu mult înainte de declanşarea materială a elementelor naturale, de schimbări energetice şi vibratorii de natură terestră dar şi cosmică. Sunt schimbări pe care corpul uman este încă capabil şi azi să le capteze fără ca noi să ne dăm seama şi reprezintă de asemenea acest fenomen natural care le permite animalelor, ca urmare a unor dezastre naturale, să fugă din calea morţii mai eficient decât majoritatea fiinţelor umane care şi-au pierdut intuiţia, nu ştiu cum să mai comunice cu corpul lor şi nu dau atenţie viselor.

Corpul nostru este foarte sensibil la cele mai mici variaţii ale mediului înconjurăror. El are de asemenea, un instinct de viaţă puternic care îl alertează din momentul în care simte un pericol şi îl face să tragă un semnal de alarmă folosind canalul viselor sau al intuiţiei. El posedă o sensibilitate remarcabilă la schimbările energetice şi la alte semne de avertizare asupra unor catastrofe naturale. O observaţie atentă timp îndelungat, asupra conexiunilor dintre vise şi realitate, pune în evidenţă faptul că el este sensibil şi la gândurile şi emoţiile altor fiinţe umane. Ȋntr-adevăr ele au o dimensiune energetică uneori net perceptibilă de către anumite persoane, direct în starea de veghe. 

Anii mei de cercetare, în afară de cărările bătute, legăturile dintre vise, realitatea şi mediul înconjurător al persoanelor, mi-au permis să înţeleg în ce fel corpul uman, în ansamblul său, captează diferite informaţii provenite din mediul său şi cum aceste informaţii care nu se mai deversează în conştiinţa omului modern în stare de veghe, sunt totuşi transmise creierului prin unghiul viselor. Datorită cercetărilor mele, am pus la punct o metodă originală şi foarte simplă care permite aproape tuturor să folosească capacitatea de a visa înainte de a ameliora numeroasele aspecte ale vieţii reale. Printre acestea, faptul de a deveni mai apţi în a percepe pericolele care ne ameninţă, fie că sunt de origine naturală, umană sau tehnologică.​[ii]

Felul meu de a utiliza capacitatea de a visa este diferit de tot ceea ce există până acum în literatură despre vise, fie că ele sunt ştiinţifice, psihanalitice, şamanice, etc. El este pragmatic, bazat pe mai bine de douăzeci de ani de observaţii obiective şi toată lumea poate să îl practice, acordând puţin timp în fiecare dimineaţă şi respectând câteva reguli elementare de igienă a vieţii corporale şi o anchetă a psihicului.

Citind acestă carte, puteţi voi înşivă să învăţaţi să vă dezvoltaţi capacitatea proprie de a depista pericolele de orice fel care vă ameninţă, pentru a le evita sau în anumite circumstanţe de a vă salva viaţa voastră sau a celor apropiaţi. 

Veţi fi mai în măsură, de exemplu:

— să evitaţi o moarte accidentală fugind înainte de declanşarea unei catastrofe naturale: cutremure, erupţii vulcanice, alunecări de teren, potop, furtună, flux, avalanşă; 

— să le stricaţi planurile atacatorilor, teroriştilor, hoţilor, violatorilor sau spărgătorilor;

— să ştiţi, înainte de a pleca în călătorie, de exemplu cu avionul sau cu vaporul, dacă veţi ajunge teferi şi nevătămaţi la destinaţie; 

— să resimţiţi alte piedici şi pericole. 

Folosind această tehnică accesibilă tuturor, pe care  o explic în această carte, puteţi să învăţaţi să „recuperaţi” informaţiile importante care sunt la dispoziţia voastră în momentul în care visaţi. Puteţi, de asemenea, pentru cei mai dotaţi dintre voi, să dezvoltaţi o mai mare sensibilitate şi o mai mare intuiţie chiar în momentul visului, ceea ce vă va permite să reacţionaţi mult mai eficient în faţa pericoleler din jurul vostru. 

Înainte de a vă explica cum vă puteţi utiliza visele pentru a vă proteja de pericolele din jurul vostru, aş dori ca în primul capitol să vă vorbesc despre animale, care au ştiu să-şi păstreze o sensibilitate conştientă a mediului ce le înconjoară. Datorită acestei sensibilităţi corporale şi psihice din starea de visare, animalele sunt capabile să fugă, uneori cu mult timp înainte de declanşarea dezastrelor, în timp ce majoritatea oamenilor, luaţi prin surprindere, îşi pierd viaţa chiar în aceste împrejurări. 

În al doilea capitol, aş vrea să vă vorbesc, despre anumite persoane, unele celebre, care, în trecut, au putut beneficia, în mod natural, de visele lor pentru a putea fi prevenite de apariţia pericolelor, fără a profita mereu pentru a scăpa. În capitolul al treilea, vă voi explica o metodă care vă va permite să vă dezvoltaţi foarte uşor, fără pericol, capacităţile voastre onirice şi intuitive. 

În cele din urmă, voi încheia prin a vă vorbi despre visele despre alarme false asupra catastrofelor, altfel spus, despre coşmaruri şi cauzele lor. Vă voi explica cum şi de ce anumite coşmaruri se produc şi cum este posibil să le evitaţi. ​

CAPITOLUL 1: ANIMALE CARE FUG DIN CALEA CATASTROFELOR NATURALE

În timp ce oamenii continuă să îsi vadă linistiţi de ocupaţiile lor, nesimţind că vine ceva, până în ultimul moment, s-a putut observa în mai multe reprize că animalele sălbatice fug pentru a se adăposti înainte de declanşarea catastrofelor naturale, în timp ce animalele domestice au comportamente neobişnuite fugind şi ele dacă li se oferă această posibilitate. 

De exemplu, după seismul din China de la Tangshan din 28 iulie 1976, în urma căruia au murit 240 000 oameni, supravieţuitorii au afirmat că au observat, cu puţin timp înainte de declanşarea seismului, comportamente neobişnuite atât la animalele domestice cât şi la cele sălbatice: urlatul câinilor, agitaţia şerpilor şi a şoarecilor, comportamentul anormal al vacilor şi al cailor, etc. Astfel au învăţat din experienţă şi au fost sfătuiţi să acorde atenţie la comportamentul anormal al animalelor. 

Mai târziu, tot in China, cu toate că toate străzile erau invadate de milioane de amfibieni care fugeau din calea unui seism cu câteva zile înainte de declanşarea acestuia, populaţia din Sichuan îşi vedea liniştită de ocupaţiile sale fără a avea reflexul de a se salva, precum broştele de uscat şi broaştele râioase, cât mai departe de aceste locuri unde, un teribil cutremur declanşat pe 12 mai 2008 a luat la rândul său mai mult de 80 000 de vieţi umane. Acest exod de amfibieni era pur şi simplu spectaculos încât numeroase fotografii au fost postate pe internet. În unele din aceste fotografii, se pot observa persoane, care probabil că nu mai sunt astăzi în viaţă, care merg liniştite pe bicicletă pe străzile invadate de milioane de broaşte.​[iii] Acest fenomen care implică amfibienii a fost de asemenea remarcat şi în Italia în urma unui cutremur survenit la Roma pe 6 aprilie 2009​[iv] şi în multe alte circumstanţe în care este foarte uşor să găseşti mărturii pe internet.​[v]

Alte animale au demonstrat, de asemenea, ca urmare a unor catastrofe naturale, capacitatea lor de a simţi venirea pericolului. De exemplu, în Sri Lanka, după teribilul tsunami care a devastat parcul naţional Yala, pe 26 decembrie 2004, niciun elefant nu a fost omorât. Acest tsunami a făcut mai mult de 300 000 de victime sau dispăruţi în Thailanda, India de Sud, în Maldive, în Seychelle, în Insulele Mauriţius, în Madagascar şi pe coastele de est ale Africii; şi totuşi autorităţile din Sri Lanka au afirmat că nu au găsit elefanţi morţi. Aceştia precum şi alte animale sălbatice din parc s-au adăpostit înainte de declanşarea dezastrului​[vi]. 

În Martinica, în 1902, erupţia muntelui vulcanic Pelée a omorât 30 000 de locuitori din Saint-Pierre, dar animalele sălbatice, simţind venirea cutremurului au fugit salvându-şi viaţa. 

De-a lungul acestor exemple alese dintre multe altele, nu

